Atunci când și-a dat acordul de a se întoarce în Gruia, tehnicianul i-a făcut și o listă de cumpărături patronului Neluțu Varga. FANATIK a aflat că pentru aducerea jucătorilor doriți, CFR va trebuie să cheltuiască nu mai puțin de 8 milioane de euro.
CFR Cluj pregătește deja prima mare bombă pentru perioada de transferuri din această vară. Din informațiile FANATIK, Dan Petrescu vrea să-l aducă pe atacantul lui FCU Craiova, Aurelian Chițu.
Fotbalistul de 33 de ani care a marcat 10 goluri în actualul sezon de SuperLiga mai are contract cu gruparea patronată de Adrian Mititelu până la finalul sezonului, astfel că ar putea ajunge la CFR din postura de jucător liber.
FANATIK a aflat că există negocieri secrete între cele două părți, însă nu se va bate palma până nu se încheia actualul sezon. Chițu își dorește să vadă mai întâi cum se va termina stagiunea pentru FCU Craiova, care mai are doar șanse teoretice pentru a se salva de la retrogradare.
În ciuda vârstei înaintate, Aurelian Chițu este un jucător pe placul lui Dan Petrescu. Din informațiile FANATIK, conducătorii din Gruia i-au oferit atacantului de la Craiova un salariu de 14.000 de euro pe lună, dar discuțiile vor continua.
Despre acest subiect a scris și ProSport.
Aurelian Chițu a avut o primă parte de sezon foarte bună la FCU Craiova și la un moment dat chiar s-a pus presiune pe selecționerul naționalei României, Edi Iordănescu, să-l cheme la lot în preliminariile Euro 2024.
Însă, anul acesta a fost unul modest pentru atacantul formației patronate de Adrian Mititelu. Chițu a înscris un singur gol, în derby-ul pierdut cu rivala Universitatea Craiova, în ultima etapă a sezonului regulat.
La finalul acelui joc, Aurelian Chițu a vorbit în termeni duri despre jocul echipei sale. El acuza faptul că FCU Craiova primește foarte ușor goluri, însă se chinuie teribil să înscrie și trăgea un semna de alarmă cu privire la retrogradare.
Doar că oltenii nu s-au trezit, Chițu nu a mai marcat niciun gol, iar echipa a ajuns pe ultimul loc în play-out cu o etape înainte de finalul sezonului. FCU Craiova este obligată să învingă FC Hermannstadt, însă este și mâna rezultatelor din celelalte jocuri.